Diari Oficial de la Generalitat Valenciana


Sumari del DOGV 1424, del 16-11-1990 (1990/819400)

ORDRE de 9 de novembre de 1990, del Conseller de Cultura, Educació i Ciència, per la qual s'estableixen normes relacionades amb les eleccions a òrgans de representació del personal docent no universitari al servei de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/11/09/(1)/dof/vci/html**

### Dades del document

Número de DOGV
:   1424

Data del DOGV
:   16-11-1990

Secció del DOGV
:   DISPOSICIONS GENERALS

Número del document
:   1990/819400


Data del document
:   09-11-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 9 de novembre de 1990, del Conseller de Cultura, Educació i Ciència, per la qual s'estableixen normes relacionades amb les eleccions a òrgans de representació del personal docent no universitari al servei de la Generalitat Valenciana.  
Per Ordre de 26 de setembre de 1990 (DOGV 02.10.90), de la Conselleria d?Administració Pública, s'han convocat eleccions a òrgans de representació del personal en l'Administració pública de la Comunitat Valenciana.  
L?article 44 de la Llei 10/1985 (DOGV 12.08.85), de 31 de juliol de la Funció Pública valenciana, en relació amb l'article 30.2 de la Llei 30/1985, de 2 d'agost, de Mesures per a la Reforma de la Funció Pública (BOE 03.08.84), preveu la concessió de permisos per al compliment de deures de caràcter públic o personal.  
L?Ordre d'aquesta Conselleria, de 12 de febrer de 1990 (DOGV 03.07.90), estableix el calendari escolar dels mestres docents no universitaris per al curs 1990/91, en el qual no es va poder preveure la data de votació de les eleccions abans esmentades.  
Per tal de fer possible el normal desplegament del procés electoral i l?exercici del dret de vot del personal docent no universitari, amb la menor incidència possible en les activitats escolars, es dicten les normes adients.  
En atenció d'aquests motius i en ús de les facultats que tinc conferides,  
DISPOSE:  
Article primer  
1. Durant el període electoral a què es refereix la convocatòria efectuada per Ordre de 26 de setembre de 1990 de la Conselleria d?Administració Pública, els membres de les juntes electorals de zona i de les meses electorals del personal docent no universitari, disposaran de permís pel temps que calga, inclosos els desplaçaments fora de la residència oficial, per tal d'assistir a les reunions que facen aquests òrgans.  
2. Els funcionaris que siguen membres d'aquests òrgans electorals, quan necessitaran desplaçar-se del lloc de residència oficial, per raó de l'activitat electoral derivada de la seua pertinença a aquests, percebran les indemnitzacions previstes en el Decret 200/1985, de 23 de desembre, i disposicions que el despleguen. Quan els membres de les juntes electorals de zona no siguen funcionaris, percebran una compensació equivalent, d'acord amb l'article 1r.2 del decret esmentat.  
Article segon  
Els càrrecs de president, vocal i secretari de les meses electorals són obligatoris des del moment que es notifique la seua designació, llevat que els interessats al·leguen, davant la junta electoral de zona respectiva, les causes justificades que impedesquen l?exercici del càrrec.  
Article tercer  
1. Sempre que hi haja sol·licitud del presentador de la candidatura, es concedirà permís a un membre de cadascuna, designat pel presentador esmentat, des del dia de la proclamació definitiva de candidats fins al de la votació, tots dos inclusivament.  
2. El permís serà concedit pel director territorial de Cultura i Educació respectiu, qui donarà compte a la Secretaria General d'aquesta Conselleria. A més, quan per raons del servei siga necessària la substitució del funcionari docent a qui s'haja concedit el permís, el Director Territorial ho comunicarà a la Direcció General de Règim Econòmic i de Personal.  
Article quart  
Els membres de les meses electorals, els representants de l'Administració en aquestes meses, els interventors i els apoderats de les candidatures, tenen dret a permís retribuït el dia de la votació i a una reducció de cinc hores de la jornada de treball el dia immediatament posterior.  
Article cinqué  
1. Als centres docents públics no universitaris que depenen d'aquesta Conselleria i que atenen un únic torn d'alumnes, es declara no lectiva la vesprada del dia que les juntes electorals de zona de personal docent no universitari, assenyalen per executar la votació per tal que els electors puguen disposar del temps de permís necessari per a exercir el dret de vot.  
2. Als centres docents públics que atenen més d'un torn d'alumnes, es declara no lectiu un període de tres hores de la jornada laboral corresponent al dia de la votació, a la qual es refereix l'apartat anterior, i amb la mateixa finalitat. Aquest període serà determinat pel director del centre, oït el claustre de professors i ateses les necessitats d'organització de les activitats escolars i dins l?horari que la mesa electoral respectiva romanga oberta.  
3. Els directors dels centres a què es refereix el paràgraf anterior comunicaran a la inspecció educativa les hores durant les quals se suspendran les activitats lectives.  
Article sisé  
1. No obstant el que disposa l?article anterior, el director territorial de Cultura i Educació queda facultat per a ampliar el període no lectiu del dia de la votació en aquells centres docents que, per la distància pel que fa a la mesa electoral o d'altres circumstàncies especials, es considera raonablement justificat. Aquesta facultat podrà exercir-la per iniciativa pròpia o per sol·licitud del director del centre docent.  
2. En els supòsits de l'apartat anterior, el director territorial comunicarà amb temps suficient la resolució que adopte al director del centre docent i a la Secretaria General d'aquesta Conselleria.  
Article setè  
Perquè els professors, pares i alumnes en prenguen coneixement, els directors de centres docents faran públic, amb temps suficient, el període de suspensió de les activitats lectives del dia de la votació.  
DISPOSICIONS FINALS  
Primera  
Queda derogada l?Ordre d'aquesta Conselleria, de 24 de novembre de 1987, sobre regulació de la jornada del dia de votació.  
Segona  
Aquesta ordre vigirà des del mateix dia de la publicació en el Diari Oficial de la Generalitat Valenciana fins al final del procés electoral al qual fa referència l'article 1.  
Tercera  
Es faculta la Secretaria General d'aquesta Conselleria perquè dicte les instruccions necessàries per al desplegament i l?execució d'aquesta ordre.  
València, 9 de novembre de 1990.  
El Conseller de Cultura, Educació i Ciència,   
ANTONI ESCARRE I ESTEVE


Còpia Permalink ELI